rejauldu/bengali-wikipedia huggingface dataset:
পেতের গুলাচি (; জন্ম: ৬ মে ১৯৯০) হলেন একজন হাঙ্গেরীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব আরবি লাইপৎসিশ এবং হাঙ্গেরি জাতীয় দলের হয়ে গোলরক্ষক হিসেবে খেলেন।  ২০০৭ সালে, গুলাচি হাঙ্গেরি অনূর্ধ্ব-১৭ দলের হয়ে হাঙ্গেরির বয়সভিত্তিক পর্যায়ে অভিষেক করেছিলেন। প্রায় ছয় বছর যাবত হাঙ্গেরির বয়সভিত্তিক দলের হয়ে খেলার পর, তিনি ২০১৪ সালে হাঙ্গেরির হয়ে আন্তর্জাতিক পর্যায়ে অভিষেক করেছেন; হাঙ্গেরির জার্সি গায়ে তিনি এপর্যন্ত ৫২ ম্যাচে অংশগ্রহণ করেছেন।  প্রারম্ভিক জীবন পেতের গুলাচি ১৯৯০ সালের ৬ই মে তারিখে হাঙ্গেরির বুদাপেস্টে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গুলাচি হাঙ্গেরি অনূর্ধ্ব-১৭, হাঙ্গেরি অনূর্ধ্ব-১৯, হাঙ্গেরি অনূর্ধ্ব-২০ এবং হাঙ্গেরি অনূর্ধ্ব-২১ দলের হয়ে খেলার মাধ্যমে হাঙ্গেরির প্রতিনিধিত্ব করেছেন। ২০০৭ সালে তিনি হাঙ্গেরি অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। হাঙ্গেরির বয়সভিত্তিক দলের হয়ে তিনি প্রায় ৬ বছরে ৫৭ ম্যাচে অংশগ্রহণ করেছেন।  ২০১৪ সালের ২২শে মে তারিখে, ২৪ বছর ও ১৬ দিন বয়সে, ডান পায়ে ফুটবল খেলায় পারদর্শী গুলাচি ডেনমার্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে হাঙ্গেরির হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি ডেনমার্ক ২–২ গোলের ব্যবধানে জয়লাভ করেছিল। হাঙ্গেরির হয়ে অভিষেকের বছরে গুলাচি সর্বমোট ২ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল হাঙ্গেরি  ২০১৪  ২  ০ ২০১৬  ৫  ০ ২০১৭  ৭  ০ ২০১৮  ৯  ০ ২০১৯  ৮  ০ ২০২০  ৫  ০ ২০২১  ১০  ০ ২০২৩  ৫  ০ ২০২৪  ১  ০ সর্বমোট  ৫২  ০  তথ্যসূত্র  বহিঃসংযোগ                       বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:হাঙ্গেরীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:আরবি লাইপৎসিশের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:হাঙ্গেরির আন্তর্জাতিক যুব ফুটবলার বিষয়শ্রেণী:হাঙ্গেরির অনূর্ধ্ব-১৭ আন্তর্জাতিক ফুটবলার বিষয়শ্রেণী:হাঙ্গেরির অনূর্ধ্ব-১৯ আন্তর্জাতিক ফুটবলার বিষয়শ্রেণী:হাঙ্গেরির অনূর্ধ্ব-২১ আন্তর্জাতিক ফুটবলার বিষয়শ্রেণী:হাঙ্গেরির আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:হেরিফর্ড ইউনাইটেড ফুটবল ক্লাবের খেলোয়াড় বিষয়শ্রেণী:ট্রানমেয়ার রোভার্স ফুটবল ক্লাবের খেলোয়াড় বিষয়শ্রেণী:হাল সিটি এএফসির খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:অস্ট্রীয় ফুটবল বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:এমটিকে বুদাপেস্ট ফুটবল ক্লাবের খেলোয়াড়
এ্যাডভোকেট সিএসপি আবদুর রব চৌধুরী (১৯৩৪-২০১৮) বাংলাদেশ সুপ্রীম কোর্টের আইনজীবী, সরকারি কর্মকর্তা, লক্ষ্মীপুর জেলার রাজনীতিবিদ ও লক্ষ্মীপুর-৪ আসনের সংসদ সদস্য ছিলেন।   জন্ম ও প্রাথমিক জীবন  এডভোকেট সিএসপি আবদুর রব চৌধুরী ১৯৩৪ সালে লক্ষ্মীপুর জেলায় রামগতি উপজেলার আলেকজান্ডার ইউনিয়নের সেবা গ্রামে জন্মগ্রহণ করেন। তার পিতা মৃত ফজলুর রহমান। তিনি ১৯৪৯ সালে রামগতি বিবিকে পাইলট হাই স্কুল থেকে প্রথম বিভাগে মেট্রিক, ১৯৫১ সালে চৌমুহনী এসএ কলেজ থেকে আইএ, ১৯৫৩ সনে বিএ পাশ করে ঢাকা বিশ্ববিদ্যালয় থেকে ১৯৫৫ সনে এমএ পাশ করেন। এরপর তিনি একই বিশ্ববিদ্যালয়ের অধীনে এলএলবি পাশ করেন।   রাজনৈতিক ও কর্মজীবন  আব্দুর রব চৌধুরী ১৯৫৪-৫৫ মেয়াদে ঢাকসুর জিএস ছিলেন। ১৯৫৬ সালে সেণ্টাল সুপিরিয়র সার্ভিস (সিএসপি) পরীক্ষায় উত্তীর্ণ হয়ে তিনি চাকরি জীবন শুরু করেন। তিনি নওগাঁ মহকুমার প্রশাসক, খুলনার অতিরিক্ত জেলা প্রশাসক, দিনাজপুরের জেলা প্রসাশক, শিক্ষা মন্ত্রনালয়ের উপসচিব, ইসলামাবাদে অর্থ মন্ত্রনালয়ের উপসচিব পদে চাকরি করেন। ১৯৭০ সালে তিনি চট্টগ্রাম বিভাগীয় রিলিফ কমিশনার এবং ১৯৭২ সালে দেশের প্রধান রিলিফ সমন্বয়কারী হিসেবে দায়িত্ব পালন করেন। ১৯৭৩ সালে কৃষি মন্ত্রনালয়ের সচিব হিসেবে দায়িত্ব পেয়ে ১৯৭৪ সালে পদত্যাগ করে বাংলাদেশ সুপ্রীম কোর্টে এ্যাপিলিয়েট ডিভিশনে আইন পেশা শুরু করেন। তিনি বাংলাদেশ আওয়ামী লীগের উপদেষ্টা মন্ডলীর সদস্য ছিলেন। এর আগে তিনি বাংলাদেশ জাতীয়তাবাদী দলের উপদেষ্টামন্ডলীর ও সদস্য ছিলেন।  তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়নে লক্ষ্মীপুর-৪ আসন থেকে প্রথমবার সংসদ সদস্য নির্বাচিত হয়েছিলেন। এর পর তিনি ১২ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির মনোনয়নে একই আসন থেকে পুনরায় সংসদ সদস্য নির্বাচিত হয়েছিলেন।  ২০০১ সালের নির্বাচনে বাংলাদেশ জাতীয়তাবাদী দলের মনোনয়ন না পেয়ে আওয়ামী লীগে যোগ দিয়ে নির্বাচনে অংশ নিয়ে তিনি পরাজিত হয়েছিলেন। ২০০৮ সালের জাতীয় নির্বাচনেও তিনি আওয়ামী লীগের প্রার্থী হয়ে পরাজিত হন।   মৃত্যু  আব্দুর রব চৌধুরী ১৮ ফেব্রুয়ারি ২০১৮ ঢাকায় নিজ বাসায় মৃত্যুবরণ করেন।   আরও দেখুন    পঞ্চম জাতীয় সংসদ সদস্যদের তালিকা (১৯৯১)  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)   তথ্যসূত্র   বিষয়শ্রেণী:১৯৩৪-এ জন্ম বিষয়শ্রেণী:২০১৮-এ মৃত্যু বিষয়শ্রেণী:লক্ষ্মীপুর জেলার রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সাবেক সচিব বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ
আরকেএস রাকুফ চেঁস্তোখোভা এসএ (; এছাড়াও রাকুফ চেঁস্তোখোভা নামে পরিচিত) হচ্ছে চেঁস্তোখোভা ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। রাকুফ চেঁস্তোখোভা তাদের সকল হোম ম্যাচ চেঁস্তোখোভার স্তাদিওন জিকেএসে খেলে থাকে; যার ধারণক্ষমতা হচ্ছে ৫,৮৪৬। বর্তমানে এই ক্লাবের ম্যানেজারের দায়িত্ব পালন করছেন মারেক পাপশুন এবং সভাপতির দায়িত্ব পালন করছেন ভয়েচিখ সিগান। চেক রক্ষণভাগের খেলোয়াড় তমাশ পেত্রাশেক এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, রাকুফ চেঁস্তোখোভার সবচেয়ে বড় সাফল্য হচ্ছে ১৯৬৬–৬৭ পোলীয় কাপের রানার-আপ হওয়া।  অর্জন পোলীয় কাপ রানার-আপ (১): ১৯৬৬–৬৭  তথ্যসূত্র  বহিঃসংযোগ      বিষয়শ্রেণী:রাকুফ চেঁস্তোখোভা বিষয়শ্রেণী:একস্ত্রাকলাসার ক্লাব বিষয়শ্রেণী:পোল্যান্ডের ফুটবল ক্লাব বিষয়শ্রেণী:১৯২১-এ পোল্যান্ডে প্রতিষ্ঠিত বিষয়শ্রেণী:১৯২১-এ প্রতিষ্ঠিত ফুটবল ক্লাব
"বড়ফুটুস" (Borofutus) হলো বোলেটাসেয়ী (Boletaceae) মাশরুম পরিবারের একটি নতুন গণ অথবা জেনাস। বাংলাদেশ হতে প্রথমবারের মতো বোলেটাসেয়ী পরিবারের এই জেনাসটি আবিষ্কার করা হয়েছে এবং তা ২০১২ সালে প্রকাশিত হয়েছে। এই পরিবারের মাশরুমগুলোর বৈশিষ্ট্য হল- এদের হাইমেনোফোর ল্যামেলী দ্বারা গঠিত না হয়ে টিউব দ্বারা অথবা ছোট ছোট অনেক ছিদ্র দ্বারা গঠিত হয়ে থাকে তবে একটি ব্যাতিক্রমও আছে যেমন-Phylloporus এটির হাইমেনোফোর ল্যামেলী দ্বারা গঠিত হয়ে থাকে। গণের নাম Borofutus শব্দটি বাংলাভাষা থেকে এসেছে যেখানে "Boro" মানে বড়/বৃহৎ এবং "futus" মানে ফুটো/ছিদ্র; কারণ এটির হাইমেনোফোরের ছিদ্রগুলো অনেক বড় বড় যা অন্যান্য বোলেটের তুলনায়, আর একারণেই এটির নামকরণ হয়েছে বড়ফুটুস।  গ্রন্থপঞ্জি  বহিঃসংযোগ In Bangla: তরুণ গবেষক ড. ইকবালের সাফল্য ভাওয়াল বনে মিললো বিরল মাশরুম Official website of bahumatrik.com  বিষয়শ্রেণী:বোলেটাসেয়ী বিষয়শ্রেণী:বাংলাদেশের মাশরুম
হোক্কাইদো কোন্সাদোলে সাপ্পোরো (, ; সাধারণত কোন্সাদোলে সাপ্পোরো নামে পরিচিত) হচ্ছে সাপ্পোরো ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৩৫ সালে তোশিবা হোরিকাওয়া-চো ফুটবল ক্লাব নামে প্রতিষ্ঠিত হয়েছে। ৪১,৪৮৪ ধারণক্ষমতাবিশিষ্ট সাপ্পোরো ডোমে কোন্সা নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন সার্বীয় সাবেক ফুটবল খেলোয়াড় মিহাইলো পেত্রোভিচ এবং সভাপতির দায়িত্ব পালন করছেন ইয়োশিকাজু নোনমুরা। জাপানি মধ্যমাঠের খেলোয়াড় হিরোকি মিয়াজাওয়া এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, কোন্সাদোলে সাপ্পোরো এপর্যন্ত ৬টি শিরোপা জয়লাভ করেছে; যার মধ্যে ১টি জাপান ফুটবল লিগ শিরোপা রয়েছে। মাকোতো সুনাকাওয়া, হিরোকি মিয়াজাওয়া, কাজুমাসা উয়েসাতো, কেন তোকুরা এবং ইয়োশিহিরো উচিমুরার মতো খেলোয়াড়গণ কোন্সাদোলে সাপ্পোরোর জার্সি গায়ে মাঠ কাঁপিয়েছেন।  তথ্যসূত্র  বহিঃসংযোগ     বিষয়শ্রেণী:হোক্কাইদো কোন্সাদোলে সাপ্পোরো বিষয়শ্রেণী:১৯৩৫-এ প্রতিষ্ঠিত ফুটবল ক্লাব বিষয়শ্রেণী:১৯৩৫-এ জাপানে প্রতিষ্ঠিত বিষয়শ্রেণী:জে১ লিগের ক্লাব বিষয়শ্রেণী:জাপানের ফুটবল ক্লাব
ইউরোপা ( ,অথবা  হিসেবে Jupiter II) বৃহস্পতি গ্রহের চারদিকে পরিক্রমণকারী চারটি গ্যালিলীয় উপগ্রহগুলোর মধ্যে সবচেয়ে ছোট উপগ্রহ। এ পর্যন্ত জানা বৃহস্পতির ৮০ টি উপগ্রহের মধ্যে বৃহস্পতি থেকে দূরত্বের দিক থেকে এটি ষষ্ঠ অবস্থানে রয়েছে। এটি সৌরজগৎের ষষ্ঠ বৃহত্তম উপগ্রহ। গ্যালিলিও গ্যালিলেই ১৬১০ সালে এই উপগ্রহটি আবিষ্কার করেন। গ্রীক পুরাণের ইউরোপার নাম অনুসারে এই উপগ্রহটির নামকরণ করা হয়।  চাঁদের তুলনায় সামান্য ছোট ইউরোপা প্রধানত সিলিকেট শিলা দ্বারা তৈরি। এর বরফের আবরণ এবং সম্ভবত লোহা–নিকেলের কেন্দ্র রয়েছে। এর হালকা বায়ুমন্ডল রয়েছে যা মুলত অক্সিজেন দ্বারা গঠিত। এর উপরিতল ফাটল দ্বারা রেখাঙ্কিত, তবে গর্ত অপেক্ষাকৃত কম। পৃথিবীতে থাকা টেলিস্কোপ ছাড়াও মহাকাশযান দ্বারা উপগ্রহটিকে পর্যবেক্ষণ করা হয়েছে, যা শুরু হয়েছিল ১৯৭০ এর দশকের প্রথমদিকে।  সৌর জগতের কঠিন গ্রহ-উপগ্রহের মধ্যে ইউরোপার পৃষ্ঠ সবচেয়ে মসৃণ। বহিঃতলের আপাত নবীনতা ও মসৃণতা একটি ধারণার জন্ম দিয়েছে যে, এটির নিচে পানির একটি মহাসাগরের অস্তিত্ব থাকতে পারে, যা হয়তো বহিঃজাগতিক প্রাণের আশ্রয় হতে পারে।  ১৯৮৯ তে উৎক্ষেপিত গ্যালিলিও নভোযান ইউরোপা সম্পর্কে বর্তমান উপাত্তের বড় অংশ সরবারহ করেছে। কোনো নভোযান এখনো ইউরোপায় অবতরণ করে নি। বর্তমানে ইউরোপায় কিছু প্রস্তাবিত অভিযান রয়েছে। জুপিটার আইসি মুনস এক্সপ্লোরার (JUICE) হল গ্যানিমেড উপগ্রহে ইউরোপীয় মহাকাশ সংস্থার একটি অভিযান। এটি ২০২২ সালে উৎক্ষেপিত হওয়ার এবং মহাকাশযানটি দুবার ইউরোপার কাছ দিয়ে যাওয়ার পরিকল্পনা রয়েছে। এছাড়া নাসার পরিকল্পিত ইউরোপা ক্লিপার ২০২৫ সালে উৎক্ষেপিত হতে পারে।   তথ্যসূত্র    টীকা   বিষয়শ্রেণী:বৃহস্পতির উপগ্রহ বিষয়শ্রেণী:গ্যালিলিও গ্যালিলেই-এর আবিষ্কার বিষয়শ্রেণী:প্রাকৃতিক উপগ্রহ
ময়মনসিংহ-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।   সীমানা    ইতিহাস  ময়মনসিংহ-২৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩ফজলুর রহমান খানবাংলাদেশ আওয়ামীলীগ১৯৭৯আমির উদ্দিন আহমেদবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ময়মনসিংহ জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
মাম্যাচিং মারমা বাংলাদেশের বান্দরবান জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  মাম্যাচিং মারমা বান্দরবান জেলায় জন্মগ্রহণ করেন।   রাজনৈতিক জীবন  মাম্যাচিং মারমা বান্দরবানে জেলা বিএনপির সভাপতি। তিনি পঞ্চম ও ষষ্ঠ জাতীয় সংসদের মহিলা আসন ৩০ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।  ২০০১ সালের অষ্টম ও ২০০৮ সালের নবম জাতীয় সংসদ নির্বাচনে তিনি বীর বাহাদুর উশৈ সিং এর কাছে পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বান্দরবান জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:বাংলাদেশী বৌদ্ধ বিষয়শ্রেণী:বান্দরবান জেলার ব্যক্তি
25px|alt=সতর্কবার্তা চিহ্ন অনুগ্রহ করে বিদ্যমান নিবন্ধ দখল করা থেকে বিরত থাকুন, যেমনটি আপনি আপনার সম্পাদিত {{safesubst:#if:| পাতায়|একটি পাতায়}} করেছেন। যদি আপনি মনে করেন যে বিষয়টি নিয়ে আপনি লিখেছিলেন, তার জন্য একটি স্বতন্ত্র নিবন্ধ থাকা উচিত, তবে অনুগ্রহ করে নিবন্ধ উইজার্ড ব্যবহার করুন, যার মাধ্যমে একটি খসড়া তৈরি করে অভিজ্ঞ সম্পাদকদের কাছ থেকে মতামত নিতে পারবেন। এছাড়াও, একই বা অনুরূপ নামের একাধিক বিষয় কীভাবে পরিচালনা করতে হয়, তা জানতে দ্ব্যর্থতা নিরসন পাতাটি দেখুন। আপনি যদি কোনও বিদ্যমান নিবন্ধ দখল করতে থাকেন, তাহলে আপনাকে সম্পাদনা করা থেকে বাধাদান করা হতে পারে। আপনার কোনো প্রশ্ন থাকলে, আপনি সর্বদা আমার [[ব্যবহারকারী_আলাপ:{{safesubst:REVISIONUSER}}Example|আলাপ পাতায়]] জিজ্ঞেস করতে পারেন। {{safesubst:#if:||ধন্যবাদ।}}
thumb|300px|right|২০০৪ সালের প্রজাতন্ত্র দিবস কুচকাওয়াজে একটি অগ্নি-২ মিশাইল।  সুসংহত নিয়ন্ত্রিত ক্ষেপণাস্ত্র উন্নয়ন কর্মসূচি (আইজিএমডিপি) ছিল ভারতের প্রতিরক্ষা মন্ত্রকের একটি কর্মসূচি। এই কর্মসূচির সময়কাল ছিল ১৯৮০-এর দশকের গোড়া থেকে ২০০৭ সাল পর্যন্ত। এই কর্মসূচির অধীনে বিভিন্ন রেঞ্জের ক্ষেপণাস্ত্র তৈরি করা হয়। এর মধ্যে আছে মাঝারি পাল্লার অগ্নি ক্ষেপণাস্ত্র (ভূমি থেকে ভূমি) এবং কয়েকটি স্বল্প পাল্লার ক্ষেপণাস্ত্র, যেমন, পৃথ্বী ব্যালিস্টিক ক্ষেপণাস্ত্র (ভূমি থেকে ভূমি), আকাশ ক্ষেপণাস্ত্র (ভূমি থেকে আকাশ), অস্ত্র ক্ষেপণাস্ত্র (আকাশ থেকে আকাশ), ত্রিশূল ক্ষেপণাস্ত্র (ভূমি থেকে আকাশ) ও নাগ ক্ষেপণাস্ত্র (ট্যাঙ্ক-বিধ্বংসী)। প্রতিরক্ষা গবেষণা ও উন্নয়ন সংগঠন (ডিআরডিও) এই কর্মসূচির দায়িত্বে ছিল। ভারত সরকারের বিভিন্ন পরীক্ষাগার ও গবেষণা কেন্দ্র এই ব্যাপারে ডিআরডিও-কে সাহায্য করত। এই কর্মসূচির অন্যতম প্রধান চিফ ইঞ্জিনিয়ার ড. আব্দুল কালাম ভারতের রাষ্ট্রপতি নির্বাচিত হয়েছিলেন।  ১৯৮০-এর দশকের গোড়ার দিকে এই প্রকল্পের কাজ শুরু হয়েছিল। এই প্রকল্পের অধীনে বেশ কয়েকটি প্রধান স্ট্রাটেজিক ক্ষেপণাস্ত্র তৈরি করা হয়। এই প্রকল্পের অধীনে নির্মিত শেষ ক্ষেপণাস্ত্রটি হল অগ্নি-৩ ইন্টারমিডিয়েট-রেঞ্জ ব্যালিস্টিক মিশাইল। ২০০৭ সালের ৯ জুলাই সফলভাবে অগ্নি-৩ উৎক্ষেপণ করা হয়।PIB Press Release:Agni III Launched Successfully  April 12, 2007, Indian Government Press Information Bureau ২০০৮ সালের ৮ জানুয়ারি এবং তারপর ২০০৮ সালেরই ৭ মে অগ্নি-৩ ক্ষেপণাস্ত্রের তৃতীয় পরীক্ষার পর ডিআরডিও ঘোষণা করে যে, যেহেতু আইজিএমডিপি প্রকল্পের অধীনে পরিকল্পিত সব কটি ক্ষেপণাস্ত্র তৈরি হয়ে গেছে এবং ভারতের সামরিক বাহিনী তা ব্যবহার শুরুও করে দিয়েছে, সেই হেতু তারা প্রকল্পটি বন্ধ করে দিচ্ছে। ডিআরডিও অধিকর্তা ড. এস প্রহ্লাদ বলেন, নতুন ক্ষেপণাস্ত্র ও অস্ত্র নতুন পঞ্চবার্ষিকী কর্মসূচির মাধ্যমে ভারতের বেসরকারি শিল্প ও বিদেশি সহযোগীদের সাহায্য কম খরচে তৈরি করা হবে। ডিআরডিও স্বাধীনভাবে নাগ ও সূর্য ক্ষেপণাস্ত্র তৈরির কাজ চালিয়ে যায়। সেই সঙ্গে ডিআরডিও ভারতের দিকে ছোঁড়া ক্ষেপণাস্ত্র ধ্বংস করতে লেজার-ভিত্তিক অস্ত্রও তৈরি করছে। এই কাজ চলছে একটি ব্যালিস্টিক ক্ষেপণাস্ত্র প্রতিরক্ষা কর্মসূচির অধীনে।  ২০০৮ সালে ভারত জানিয়ে দেয় রণকৌশলগত সুসংহত নিয়ন্ত্রিত ক্ষেপণাস্ত্র কর্মসূচি তার নির্ধারিত লক্ষ্য পূর্ণ করেছে। এর পর থেকে রণকৌশল-সংক্রান্ত (স্ট্রাটেজিক) প্রকল্পগুলি এককভাবে (যেমন অগ্নি প্রকল্পের ক্ষেত্রে হয়েছে) পরিচালনা করা হবে। অন্যদিকে কৌশল-সংক্রান্ত (ট্যাকটিক) প্রকল্পগুলি যৌথভাবে পরিচালনা করা হবে। সেক্ষেত্রে বিদেশি সহযোগীও নেওয়া হবে।   তথ্যসূত্র    বহিঃসংযোগ   Akash SAM Official website   Bharat Rakshak's page  Bharat Rakshak's page of Akash  Bharat Rakshak's page on Trishul  Trishul Test Fired   Nag Missile  Missile Chronology 2004-present  Next objective: a 5,000-km Agni  Astra missile to be fitted on Su-30MKI   Sagarika_Dhanush  Bharat 2020  Pradyumna   ভিডিও   News about defense 1  News about defense 2  AAD missile video  বিষয়শ্রেণী:ক্ষেপণাস্ত্র প্রতিরক্ষা বিষয়শ্রেণী:শর্ট-রেঞ্জ ব্যালিস্টিক মিশাইল বিষয়শ্রেণী:প্রতিরক্ষা গবেষণা ও উন্নয়ন সংস্থা বিষয়শ্রেণী:ভারতের ভূমি-থেকে-আকাশ ক্ষেপণাস্ত্র বিষয়শ্রেণী:ভারতের পারমাণবিক অস্ত্র কর্মসূচি বিষয়শ্রেণী:ভারতের পারমাণবিক অস্ত্র বিষয়শ্রেণী:সামরিক প্রকল্প বিষয়শ্রেণী:গোপন সামরিক কর্মসূচি বিষয়শ্রেণী:১৯৮৩-এ ভারতে প্রতিষ্ঠিত  ml:സം‌യോജിത ഗൈഡഡ് മിസൈല്‍ വികസന പദ്ധതി বিষয়শ্রেণী:ভারতের ভূমি থেকে আকাশে নিক্ষেপযোগ্য ক্ষেপণাস্ত্র
এসরেফোগলু মসজিদ তুরস্কের কোনিয়া প্রদেশের বেসেহির শহরের ১৩ শতকের একটি মসজিদ। এটি বেসেহির হ্রদের ১০০ মিটার (৩৩০ ফুট) উত্তরে অবস্থিত।   ইতিহাস  রুমের সেলজুকদের বিভিন্ন গভর্নররা তাদের শেষ বছরগুলোতে আংশিক স্বাধীনতা উপভোগ করেন। তারা "আনাতোলিয়ান বেইলিকস" নামে তাদের নিজস্ব আধা-স্বাধীন রাজত্ব প্রতিষ্ঠা করেন। "এশরেফিদ" (১২৮০-১৩২৬) হলো মধ্য পশ্চিম আনাতোলিয়ার একটি ছোট বেলিক। এশরেফি'দের দ্বিতীয় বে "সুলেমান বে" ১২৮৮ সালের পর তার বেইলিকের রাজধানী হিসাবে বেসেহির শহরটি পুনর্নির্মাণ করেন। যদিও তার বেলিকের তুলনামূলকভাবে একটি গুরুত্বহীন রাজনৈতিক শক্তি ছিল, তবে শহরটি সেলজুক বিশ্বের অন্যতম সাংস্কৃতিক কেন্দ্র হিসেবে বিকাশ লাভ করে। পরবর্তিতে, তিনি ১২৯৬ সালে বেসেহিরে একটি মসজিদ পরিচালনা করেন, যা "আনাতোলিয়ান বেইলিক" আমলের অন্যতম সেরা মসজিদ ছিল। তিনি ১৩০২ সালে মারা যান এবং তাকে মসজিদের পাশে একটি সমাধিতে সমাহিত করা হয়।   বিবরণ  মসজিদের নকশাটি আয়তাকার। যার দৈর্ঘ্য ৪৬.৫৫ মিটার (১৫২.৭ ফুট) এবং প্রস্থ ৩১.৮ মিটার (১০৪.৩ ফুট)। তবে উত্তর-পূর্ব দিকের কোণটি প্রধান দরজার জন্য জায়গা তৈরি করার জন্য বড় করে তৈরি করা হয়। দরজার দৈর্ঘ্য ৭.১ মিটার (৩৩ ফুট) এবং প্রস্থ ১০.১ মিটার (২৩ ফুট)। মসজিদটিতে দুটি ছোট প্রবেশদ্বার এবং ৩৫টি জানালা রয়েছে। ছাদটি ৪২টি কাঠের কলামের উপর ভর করে দাঁড়িয়ে আছে। প্রতিটি কলামের দৈর্ঘ্য ৭.৫ মিটার (২৪.৬ ফুট)। কলামগুলোর ব্যাস ৪০ সেমি (১৬ ইঞ্চি) করে।  সাত শতাব্দীর পরে, অন্যান্য সেলজুক কাঠের ভবনের বিপরীতে এই মসজিদটি টিকে আছে এবং এটি নিয়মিত পরিষেবার জন্য ব্যবহৃত হয়। কাঠের স্তম্ভগুলো দেবদারু দিয়ে তৈরি এবং মৌখিক ঐতিহ্য অনুসারে, ইমারতে ব্যবহার করার আগে এগুলোকে ছয় মাস বেসেহির হ্রদে ভিজিয়ে রাখা হয়। মসজিদের মাঝখানে একটি বরফের গর্ত রয়েছে। তুলনামূলকভাবে সাম্প্রতিক সময় (১৯৪০ এর দশক) পর্যন্ত, গর্তটি কাছাকাছি পর্বত থেকে তুষার দিয়ে ভরাট করা হত। এই তুষার গ্রীষ্মকালে মসজিদটিকে শীতল করে এবং কাঠের অবকাঠামোতে প্রয়োজনীয় আর্দ্রতা সরবরাহ করে।   ইউনেস্কো বিশ্ব ঐতিহ্যের তালিকা  এ মসজিদটি ১৫ এপ্রিল ২০১১ সালে বিশ্ব ঐতিহ্যের তালিকায় অন্তর্ভুক্ত হয়। এর ন্যায্য বিবৃতি হলো: "এসরেফোগলু মসজিদ প্রাচীন আনাতোলিয়ান তুর্কি স্থাপত্যের সমস্ত প্রধান উপাদানগুললোর সমন্বয়ে তৈরি মসজিদ। ইমারতটি ইসলামি বিশ্বের সবচেয়ে বড়, সর্বোত্তম সংরক্ষিত কাঠের কলাম এবং ছাদযুক্ত মসজিদ"।   আরও দেখুন    তুরস্কের মসজিদের তালিকা   চিত্রশালা    তথ্যসূত্র   বিষয়শ্রেণী:তুরস্কের মসজিদ বিষয়শ্রেণী:ইসলামি স্থাপত্য বিষয়শ্রেণী:১২৯৯-এ প্রতিষ্ঠিত বিষয়শ্রেণী:তুরস্কের সেলজুক মসজিদ
Usage  This template define a suitable Wiki table style for including the Wikipedia:Route diagram template. Notice that this template does not include the command {| for calling out the Wiki table, you must write yourself before this template.   Parameter   1, additional CSS styling.  collapse, collapsible state. "Show" by default, input yes to hide the table.   See also   |}{|{{railway line header (center)|collapse=yes}} {{BS-header|Railway line header (center)||||350px}} {{BS-table}} {{BS|KBHFa||{{tl|Railway line header}}|float to right}} {{BS|BHF||{{tl|Railway line header2}}|float to right, uncollapsible}} {{BS|BHF||{{tl|Railway line header (center)}}|align to center}} {{BS|KBHFe||{{tl|Railway line header2 (center)}}|align to center, uncollapsible}} |} <!-- for closing the {| opened by BS-table. --> |} <!-- for closing the {| at the beginning. -->  es:Plantilla:Railway line header (center)
অসামাজিক আচরণ হলো এমন ক্রিয়া যা অন্যের অধিকার লঙ্ঘন করে বা অন্যথায় অপরাধ বা আপদ, যেমন চুরি এবং শারীরিক আক্রমণ বা অপরাধমূলক আচরণ যেমন মিথ্যা ও কারচুপির মাধ্যমে অন্যের ক্ষতি করা। এটি ইচ্ছাকৃত আগ্রাসন, সেইসাথে গোপন ও প্রকাশ্য শত্রুতা। পরিবার ও সম্প্রদায়ের মধ্যে সামাজিক যোগাযোগের মাধ্যমেও অসামাজিক আচরণ গড়ে ওঠে। এটি ক্রমাগত শিশুর মেজাজ, জ্ঞানীয় ক্ষমতা এবং নেতিবাচক সমবয়সীদের সাথে তাদের সম্পৃক্ততাকে প্রভাবিত করে। এটি সামাজিক আচরণের প্রচলিত নিয়মের বিপরীতে সমাজবিরোধী আচরণ হিসেবে বিবেচিত হয়।  অসামাজিক আচরণ-কে "ব্যক্তিত্বের ব্যাধির ফলাফল হিসাবে অবাঞ্ছিত আচরণ" হিসাবে সংজ্ঞায়িত করা হয়েছিল। উদাহরণস্বরূপ, ব্রিটিশ অপরাধবিদ ও ফরেনসিক মনোবিজ্ঞানী ডেভিড ফিলিপ ফারিংটন এর মতে কিশোর-কিশোরীরা বিভিন্ন পরিমাণে অন্যায় কাজের সাথে জড়িত হয়ে অসামাজিক আচরণ প্রদর্শন করতে পারে যেমন চুরি, ভাংচুর, যৌনতা, অত্যধিক ধূমপান, অধিক মদ্যপান, পিতামাতার সাথে সংঘর্ষ ও জুয়া খেলা। শিশুদের মধ্যে, অকার্যকর পিতামাতার কারণে আচরণের ব্যাধি হতে পারে। অসামাজিক আচরণ সাধারণত অন্যান্য আচরণগত ও উন্নয়নমূলক সমস্যা যেমন অতিসক্রিয়তা, বিষণ্নতা, শেখার অক্ষমতা ও আবেগপ্রবণতার সাথে যুক্ত। সমস্যাগুলির পাশাপাশি একজনের জীবনের জন্মপূর্ব পর্যায়ে একজনের প্রজননগত, নিউরোবায়োলজিকাল ও পরিবেশগত চাপের কারণে এই ধরনের আচরণ বিকাশের জন্য প্রবণতা বা আরও বেশি ঝোঁক থাকতে পারে, প্রারম্ভিক শৈশব বছর মাধ্যমে।  মার্কিন মনোচিকিৎসক সমিতি, এর মানসিক রোগের রোগনির্ণয়সংক্রান্ত ও পরিসংখ্যানগত গ্রন্থ-এ, অল্প বয়স থেকে শুরু হওয়া অবিরাম অসামাজিক আচরণকে অসামাজিক ব্যক্তিত্ব ব্যাধি হিসাবে নির্ণয় করে। জেনেটিক কারণগুলির মধ্যে রয়েছে মস্তিষ্কের প্রিফ্রন্টাল কর্টেক্সের অস্বাভাবিকতা, যেখানে স্নায়বিক ঝুঁকির মধ্যে রয়েছে গর্ভাবস্থায় মাতৃ ওষুধের ব্যবহার, জন্মের জটিলতা, কম ওজন, জন্মের আগে মস্তিষ্কের ক্ষতি, আঘাতজনিত মাথায় আঘাত, এবং দীর্ঘস্থায়ী অসুস্থতা। বিশ্ব স্বাস্থ্য সংস্থা অসামাজিক ব্যক্তিত্ব ব্যাধি হিসাবে রোগের আন্তর্জাতিক শ্রেণীবিভাগে এটিকে অন্তর্ভুক্ত করেছে। ক্রমাগত অসামাজিক আচরণের প্যাটার্ন শিশু ও কিশোর-কিশোরীদের মধ্যেও উপস্থিত থাকতে পারে যাদের আচরণের সমস্যা রয়েছে, যার মধ্যে ডিএসএম-৫-এর অধীনে  আচরণ ব্যাধি বা বিরোধী বিবাদী ব্যাধি সহ। এটি পরামর্শ দেয় যে বুদ্ধিবৃত্তিক প্রতিবন্ধী ব্যক্তিদের অসামাজিক আচরণ প্রদর্শনের প্রবণতা বেশি, তবে এটি সামাজিক বঞ্চনা ও মানসিক স্বাস্থ্য সমস্যার সাথে সম্পর্কিত হতে পারে। এই বিষয়ে আরো গবেষণা প্রয়োজন।   তথ্যসূত্র    আরও পড়ুন       বহিঃসংযোগ    Anti-Social Behaviour.org.uk  MIT Technology Review - How a Troll-Spotting Algorithm Learned Its Anti-antisocial Trade  বিষয়শ্রেণী:অপরাধী উপসংস্কৃতি
উইলিয়াম ম্যাকডোয়াল কোলহাউন (১৭৪০ – ১৮২১) ছিলেন একজন ব্রিটিশ রাজনীতিবিদ এবং ১৭৮৪ থেকে ১৮০২ সাল পর্যন্ত বেডফোর্ডের সংসদ সদস্য।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮০১-১৮০২ বিষয়শ্রেণী:গ্রেট ব্রিটেনের সংসদ সদস্য ১৭৯৬-১৮০০ বিষয়শ্রেণী:গ্রেট ব্রিটেনের সংসদ সদস্য ১৭৯০-১৭৯৬ বিষয়শ্রেণী:গ্রেট ব্রিটেনের সংসদ সদস্য ১৭৮৪-১৭৯০ বিষয়শ্রেণী:১৮২১-এ মৃত্যু বিষয়শ্রেণী:১৭৪০-এ জন্ম বিষয়শ্রেণী:বেডফোর্ডের গ্রেট ব্রিটেনের সংসদ সদস্য বিষয়শ্রেণী:বেডফোর্ডের যুক্তরাজ্যের সংসদ সদস্য
ডিকশনারি অব ন্যাশনাল বায়োগ্রাফি (ইংরেজি: The Dictionary of National Biography বা সংক্ষেপে DNB) হলো ব্রিটিশ ইতিহাসের বিশিষ্ট ব্যক্তিত্বদের জীবনীভিত্তিক একটি মানসম্পন্ন তথ্যসূত্র, যা প্রথম প্রকাশিত হয় ১৮৮৫ সালে। এর হালনাগাদ সংস্করণ অক্সফোর্ড ন্যাশনাল বায়োগ্রাফি অভিধান  প্রকাশিত হয় ২৩ সেপ্টেম্বর ২০০৪ সালে। এতে ৬০ খণ্ডে মোট ৫০,১১৩টি জীবনী নিবন্ধে ৫৪,৯২২ জন ব্যক্তির জীবন তুলে ধরা হয়েছে এবং এটি অনলাইনেও প্রকাশিত হয়েছে। প্রথম ধারাবাহিক প্রকাশনা alt=ডিকশনারি অব ন্যাশনাল বায়োগ্রাফি | প্রথম প্রকাশনা|থাম্ব|ডিকশনারি অব ন্যাশনাল বায়োগ্রাফি | প্রথম প্রকাশনা ইউরোপের অন্যান্য দেশে প্রকাশিত জাতীয় জীবনীসংকলনের (যেমন জার্মানির  [১৮৭৫]) আদলে একটি প্রকল্প হাতে নেওয়ার আশায় প্রকাশক জর্জ স্মিথ (১৮২৪–১৯০১), যিনি Smith, Elder & Co.-এর মালিক, ১৮৮২ সালে বিশ্ব ইতিহাসের বিশিষ্ট ব্যক্তিদের জীবনী নিয়ে একটি সার্বজনীন অভিধান প্রকাশের পরিকল্পনা করেন। তিনি লেসলি স্টিফেন-এর কাছে সম্পাদক হওয়ার প্রস্তাব দেন, যিনি তখন স্মিথের মালিকানাধীন Cornhill Magazine-এর সম্পাদক ছিলেন।   স্টিফেন স্মিথকে পরামর্শ দেন যে, এই প্রকল্পটি শুধু যুক্তরাজ্য এবং এর তৎকালীন ও সাবেক উপনিবেশের ব্যক্তিত্বদের উপর কেন্দ্রীভূত হওয়া উচিত। প্রাথমিকভাবে কাজটির একটি সম্ভাব্য নাম ছিল বায়োগ্রাফিয়া ব্রিটানিকা (Biographia Britannica), যা ১৮শ শতাব্দীর একটি পূর্ববর্তী তথ্যসূত্রের নামও ছিল।  ডিকশনারি অব ন্যাশনাল বায়োগ্রাফি-এর প্রথম খণ্ড প্রকাশিত হয় ১ জানুয়ারি ১৮৮৫ সালে। ১৮৯১ সালের মে মাসে লেসলি স্টিফেন পদত্যাগ করেন এবং প্রকল্পের শুরু থেকেই তার সহকারী সম্পাদক সিডনি লি তার স্থলাভিষিক্ত হন।  স্টিফেন ও লির নেতৃত্বে একটি নিবেদিতপ্রাণ উপসম্পাদক ও গবেষক দলের কাজ চলতে থাকে। দলে ছিলেন অভিজ্ঞ সাংবাদিক থেকে শুরু করে তরুণ গবেষকরা, যারা তখনকার ব্রিটিশ বিশ্ববিদ্যালয়গুলিতে স্নাতকোত্তর পর্যায়ের ইতিহাস গবেষণার শুরুর যুগে অভিধান নিবন্ধ লেখার মাধ্যমে নিজেদের দক্ষতা গড়ে তুলছিলেন। অভিধানের বেশিরভাগ অংশ “ইন-হাউস” লিখিত হলেও, উনবিংশ শতাব্দীর বহু বিশিষ্ট লেখক ও পণ্ডিতও এতে অবদান রাখেন।  ১৯০০ সালের মধ্যে ৭০০-রও বেশি ব্যক্তি এই প্রকল্পে লেখক হিসেবে যুক্ত ছিলেন। ধারাবাহিক খণ্ডগুলো প্রতি তিন মাস অন্তর অত্যন্ত নিয়মিতভাবে প্রকাশিত হয়, এবং ১৯০০ সালের মধ্যগ্রীষ্মে ৬৩তম খণ্ড প্রকাশের মধ্য দিয়ে প্রথম ধারাবাহিক প্রকাশনা সম্পন্ন হয়।  প্রতিটি খণ্ডের প্রকাশের বছর, সম্পাদকের নাম ও অন্তর্ভুক্ত ব্যক্তিত্বদের পরিসর নিচে দেওয়া হয়েছে।  তথ্যসূত্র   বিষয়শ্রেণী:১৮৮৫-এর অ-কল্পকাহিনী বই বিষয়শ্রেণী:২০০৪-এর অ-কল্পকাহিনী বই বিষয়শ্রেণী:ব্রিটিশ জীবনীকার বিষয়শ্রেণী:ব্রিটিশ অ-কল্পকাহিনী সাহিত্য বিষয়শ্রেণী:অনলাইন ব্যক্তি ডাটাবেজ বিষয়শ্রেণী:অক্সফোর্ড অভিধান বিষয়শ্রেণী:১৮৮৫-এ প্রবর্তন
লগ্নভ্রষ্ট হলো একটি সামাজিক ও কুসংস্কার মূলক উক্তি যা বিবাহ বা অন্যকোন শুভকাজ ভঙ্গ সংক্রান্ত ক্ষেত্রে ব্যবহৃত হয়। বিশ্লেষণ লগ্ন শব্দটি বাংলা ভাষায় বিবাহ বা "বিবাহ সম্পাদন" এর অর্থে ব্যবহৃত হয়। এটি একটি ব্যক্তির জীবনের একটি মহত্ত্বপূর্ণ ঘটনা, যেখানে সে দুটি ব্যক্তি একসাথে সম্পর্ক স্থাপন করে বা বিবাহ সম্পাদন করে।  ভ্রষ্ট শব্দের অর্থ বাংলা ভাষায় "ক্ষয়কারী," "ধ্বংসক," "নিঃশেষে ভাংগিবাদী," অথবা "দুর্নীতিগ্রস্ত" ব্যক্তি বা কার্যকলাপের সাথে সম্পর্কিত। "ভ্রষ্ট" শব্দটি মৌলিক ভাষায় কোন ব্যক্তি, নীতি, বৃত্তি বা আচরণের মর্মান্তক অবস্থা সূচনা করতে ব্যবহৃত হয়।  লগ্নভ্রষ্ট বলতে মানে হলো একজন বিয়েবাধ্য হলেও সে বিবাহিত জীবনে অবসরপ্রণ অথবা অন্য যে কোনো কারণে বিয়েটে যাওয়া হয়নি বা বিবাহ অবরোধ হয়েছে। অর্থাৎ, একজন বিয়েবাধ্য হলেও সে বিয়ে করেননি বা বিয়ে করতে পারেননি বলে "লগ্নভ্রষ্ট" বলা হয়। শব্দটি হিন্দু সমাজে বেশি ব্যবহার হতে দেখা যায়।   তথ্যসূত্র   বিষয়শ্রেণী:অপশব্দ বিষয়শ্রেণী:ভাষার ধরন ও শৈলী বিষয়শ্রেণী:খিস্তি বিষয়শ্রেণী:অশ্লীলতা বিষয়শ্রেণী:বিবাচন বিষয়শ্রেণী:অর্থবোধকতা বিষয়শ্রেণী:পরপীড়ন